רובי קולטריין

רובי קולטריין (באנגלית: Robbie Coltrane; 30 במרץ 1950 – 14 באוקטובר 2022) היה שחקן קולנוע וטלוויזיה סקוטי. נודע כמי ששיחק את רובאוס האגריד בסדרת הסרטים הארי פוטר.

ביוגרפיה
רובי קולטריין נולד בשם אנתוני רוברט מקמילן, ברת'רגלן שבדרום לנרקשייר בסקוטלנד, לאב רופא ולאם מורה. למד ב"גלנאלמונד קולג'" שבפרת' וקינרוס, ואחר כך בבית הספר לאמנות בגלאזגו ובבית ספר לחינוך "מוריי האוס קולג'" באדינבורו.

בשנות העשרים המוקדמות שלו פנה לקריירת משחק, אימץ לעצמו את שם הבמה "קולטריין" כמחווה למוזיקאי הג'אז ג'ון קולטריין, והחל להופיע בתיאטרון ובמופעי סטנד-אפ.

ב-1981 הופיע ב-"A Kick Up the Eighties", קומדיה טלוויזיונית של ה-BBC. הודות לכישוריו הקומיים החל להופיע עם חבורת "הקומיק סטריפ" בסדרת הטלוויזיה "הקומיק סטריפ מציג". אחרי כן קיבל תפקידים בסרטי קולנוע, ביניהם הסרט Deathwatch מ-1980, Scrubbers והמצור על יבשת קרול מ-1983, "מונה ליזה" (1986) והסרט The Fruit Machine, בו גילם את אנאבל.

בטלוויזיה הופיע בסדרה "טוטי פרוטי" לצידה של אמה תומפסון, הוא גילם את דמותו של סמואל ג'ונסון בסדרה הקומית הפתן השחור, ושיחק במערכונים וקטעי סטנד-אפ שונים.

ב-1989 גילם את דמותו של פאלסטאף בסרטו של קנת בראנה, הנרי החמישי. ב-1990 כיכב לצידו של אריק איידל ב"נזירות ממין זכר", וב-1991 גילם את דמות האפיפיור בסרט "האפיפיור חייב למות". בסרט טלוויזיה "איש הבוגי" גילם דמות של בלש פרטי שיש לו אובססיה להאמפרי בוגרט. בשנות התשעים שיחק בתפקיד הראשי בסדרת הטלוויזיה המצליחה "המפצח" שזיכתה אותו בפרס באפט"א לטלוויזיה שלוש שנים ברציפות, וסללה את דרכו לסרטים חשובים יותר, כגון סרטי ג'יימס בונד. ב-1995 הופיע ב"גולדן איי" וב-1999 ב"העולם אינו מספיק". ב-2001 שיחק בתפקיד משנה חשוב בסרט "ממעמקי הגיהנום". 

בשנים 2002–2012 גילם קולטריין בסדרת סרטי "הארי פוטר" דמותו של רובאוס האגריד, שומר הקרקעות הענק טוב-הלב.

קולטריין חי בנפרד מאשתו, רונה גמל, לה היה נשוי משנת 1999. לבני הזוג שני ילדים.

ב-14 באוקטובר 2022, נפטר קולטריין בבית החולים המקומי הסמוך לביתו בלרברט, סקוטלנד, לאחר שסבל מדלקת מפרקים ניוונית שבעקבותה רותק לכיסא גלגלים. ב-23 באוקטובר 2022 פורסם כי קולטריין נפטר כתוצאה מכשל רב מערכתי.

פילמוגרפיה
קולנוע
 שנה שם שם באנגלית תפקיד הערות 1980 פלאש גורדון Flash Gordon 1980 Death Watch נהג לימוזינה 1982 Britannia Hospital ג'ורג' 1983 Ghost Dance ג'ורג' 1983 המצור על יבשת קרול Krull רהון 1984 Chinese Boxes הרווד 1985 חופשה מטורפת באירופה National Lampoon's European Vacation איש בחדר האמבטיה 1985 סופרגראס The Supergrass סמל בילוש טרוי 1985 מותו של עיתונאי Defence of the Realm ליאו מקאסקי 1986 קרווג'יו Caravaggio סיפיונה 1986 מונה ליזה Mona Lisa תומאס 1987 טרוף ת'עשירים (קומיק סטריפ) Eat the Rich ג'רמי 1988 The Fruit Machine אנאבל 1989 הנרי החמישי Henry V ג'ון פלסטף 1989 Bert Rigby, You're a Fool סיד טרמפל 1989 Let It Ride מוכר כרטיסים 1989 ילדות בכפר Danny, the Champion of the World ויקטור הייזל 1989 מרדף בנהר הרוח Slipstream מונטקלייר 1990 Midnight Breaks Fat 1990 נזירות ממין זכר Nuns on the Run צ'ארלי מקמאנוס 1990 Perfectly Normal אלונזו טרנר 1991 האפיפיור חייב למות The Pope Must Die האפיפיור 1991 Triple Bogey on a Par Five Hole סטפנו בקרדי 1992 Oh, What a Night טוד מועמדות לפרס ג'יני לשחקן המשנה הטוב ביותר 1993 Boswell & Johnson's Tour of the Western Isles סמואל ג'ונסון 1993 הרפתקאותיו של האקלברי פין The Adventures of Huck Finn דיוק 1995 גולדן איי GoldenEye ולנטין דמיטרוביץ' זוקובסקי 1997 באדי Buddy ד"ר ביל לינץ 1998 רצח על הבמה Frogs for Snakes אל 1998 מונטנה Montana הבוס 1999 העולם אינו מספיק The World Is Not Enough ולנטין דמיטרוביץ' זוקובסקי 1999 מכתב בבקבוק Message in a Bottle צ'ארלי טוסצ'י 2001 הארי פוטר ואבן החכמים Harry Potter and the Philosopher's Stone רובאוס האגריד מועמדות לפרס באפט"א לשחקן המשנה הטוב ביותרמועמדות לפרס סאטורן לשחקן המשנה הטוב ביותר 2001 On the Nose דילייני 2001 ממעמקי הגיהנום From Hell סמל פיטר גודלי 2002 הארי פוטר וחדר הסודות Harry Potter and the Chamber of Secrets רובאוס האגריד מועמדות לפרס מבקרי הקולנוע של פניקס לאנסמבל שחקנים 2004 אושן 12 Ocean's Twelve מטסוי 2004 הארי פוטר והאסיר מאזקבאן Harry Potter and the Prisoner of Azkaban רובאוס האגריד 2004 ואן הלסינג Van Helsing מיסטר הייד דיבוב 2004 ואן הלסינג: המשימה לונדון Van Helsing: The London Assignment מיסטר הייד דיבוב 2005 הארי פוטר וגביע האש Harry Potter and the Goblet of Fire רובאוס האגריד 2006 אלכס ריידר Stormbreaker ראש הממשלה של אירופה 2006 Provoked לורד אדוארד פוסטר 2007 הארי פוטר ומסדר עוף החול Harry Potter and the Order of the Phoenix רובאוס האגריד 2008 המסע של דספרו The Tale of Despereaux גרגורי דיבוב 2008 הנוכלים בלום The Brothers Bloom האוצר 2009 הארי פוטר והנסיך חצוי-הדם Harry Potter and the Half-Blood Prince רובאוס האגריד 2009 Gooby גובי דיבוב 2010 הארי פוטר ואוצרות המוות חלק ראשון Harry Potter and the Deathly Hallows – Part 1 רובאוס האגריד 2011 הארי פוטר ואוצרות המוות חלק שני Harry Potter and the Deathly Hallows – Part 2 רובאוס האגריד 2012 אמיצה Brave לורד דינגוול דיבוב 2012 תקוות גדולות Great Expectations מר ג'אגרס 2014 אפי Effie דוקטור

טלוויזיה
 שנה שם שם באנגלית תפקיד הערות 1979 Play for Today ג'ימי בפרק "Waterloo Sunset" 1980 The Lost Tribe בפרק "Keep Us Alive" 1981 Metal Mickey ג'ייסון בפרק "Mickey the Demon Barber" 1981–1984 A Kick Up the Eighties 10 פרקים 1981 Keep It in the Family מר קונוויי בפרק "A Matter of Principle" 1982 Sin on Saturday1983 מישהו מטפל בך? Are You Being Served בפרק "Mrs. Slocombe causes a crash" Alfresco תפקידים שונים 1984 הצעירים The Young Ones 1987 הפתן השחור Blackadder the Third סמואל ג'ונסון בפרק "Ink and Incapability" 1987 טוטי פרוטי Tutti Frutti דני מקגלון מועמדות לפרס באפט"א לטלוויזיה לשחקן הטוב בותר 1988 הפתן השחור: מזמור לחג המולד Blackadder's Christmas Carol רוח חג המולד 1989 The Robbie Coltrane Special תוכנית של LWT 1990 דני אלוף העולם Danny Champion of the World ויקטור הייזל 1991 Screen One הפסיכיאטר ליאם קיין בפרק "Alive And Kicking" 1993 The Legend of Lochnagar הזקן סרט טלוויזיה 1993–199519962006 המפצח Cracker ד"ר אדי 'פיץ' פיצג'רלד 3 פרסי באפט"א לטלוויזיה לשחקן הטוב ביותר (1994, 1995 ו-1996)פרס Broadcasting Press Guild לשחקן הטוב ביותרפרס Royal Television Society לשחקן הטוב ביותר 1997 Coltrane's Planes and Automobiles תוכנית דוקומנטרית 1998 The Ebb-Tide קפטן צ'ישולם 1999 עליסה בארץ הפלאות Alice in Wonderland נד טווידלדם 2003 קומיק ריליף Comic Relief: The Big Hair Do האגריד 2003 The Planman ג'ק לנוקס QC 2004 Pride ג'יימס 2004 פרייז'ר Frasier מייקל מון בפרק "Goodnight, Seattle" 2005 Still Game דייווי בפרק "Dial-A-Bus" 2006 המפצח Cracker: Nine Eleven ד"ר אדי 'פיץ' פיצג'רלד 2007 Robbie Coltrane – B Road Britain תוכנית דוקומנטרית 2009 Murderland מפקח בילוש דאגלס היין 2009טרופותי The Gruffalo הגרופלו סרט טלוויזיה; דיבוב2011 Lead Balloon דונלד 50 Greatest Harry Potter Moments בתפקיד עצמוטרופותי הבת The Gruffalo Child הגרופלו סרט טלוויזיה; דיבוב 2016 אוצר לאומי National Treasure פול פינצ'לי מיני-סדרה

קישורים חיצוניים

 ביוגרפיה של רובי קולטריין


 הערות שוליים 

קטגוריה:בוגרי אוניברסיטת אדינבורו
קטגוריה:שחקני קולנוע וטלוויזיה סקוטים
קטגוריה:קצינים במסדר האימפריה הבריטית
קטגוריה:בריטים שנולדו ב-1950
קטגוריה:בריטים שנפטרו ב-2022